ועדת החוקה, חוק ומשפט, כנסת 25, פרוטוקול מספר 142, 2023-08-07 00:00

שמחה רוטמן: שלום לכולם, אני פותח את הישיבה בנושא חוק העבירות המנהליות

אלעזר שטרן: אני רוצה להסב את תשומת לבו של אדוני שיש בנוסף לנוסח המשולב, הממשלה שלחה נוסח עם תיקונים מסוימים, לא הספקתי לשלב את הכול אז אעלה את זה במהלך הדיון

שמחה רוטמן: בסדר גמור

שמחה רוטמן:  אנחנו בסעיף 50, חוק העבירות המנהליות

שמחה רוטמן:  זה לכאורה דומה לעיצומים הכספיים

שמחה רוטמן:  יש משהו מיוחד? אם לא, אפשר להתקדם

שמחה רוטמן:  חוק הדואר, עיצומים כספיים?     

תרצה ברמה: כן

שירלי אבנר: אני מבקשת לשאול שאלה לסדר היום? האם אנחנו דנים היום אך ורק בתיקונים עקיפים?      

שמחה רוטמן: אלא אם כן יש לכם תשובות בשבילי

שמחה רוטמן:  אתם יכולים להשלים לדיון שלא הייתם בו, על נושא כפל קנס, שם שאלנו האם צריך להיות שוני ענייני בין חוב שמקורו בעיצום כספי, או בקנס פלילי, או חוב למדינה

שמחה רוטמן:  דוח עבודת המטה שבנק ישראל הכין, הדוח שעל בסיסו הוכן חוק ריבית והצמדה, דן להבנתי בשאלה מה התמריץ לשלם או לא לשלם והתעוררה השאלה בדיון שלאחר מכן האם כאשר מקור החוב הוא קנס על הפרה מנהלית של תעבורה או קנס מנהלי, בניגוד למקור חוב שהוא עיצום כספי, האם זה משנה לעניין מודל התמרוץ והשינוי, האם משנה אם מקור החוב בא מקנס כספי? עיצום מנהלי? עיצום כספי? הפרה מנהלית? עבירת קנס? סעיף 64 לחוק העונשים ועוד ועוד?      

שירלי אבנר: זה לא הובא לתשומת לבנו

מירב זוהרי: מה שנאמר בדיון היה שתהיה בחינה בתוך הממשלה

מירב זוהרי:  תהיה ישיבה בנושא ב-21 לחודש לעניין הקנסות, אבל נמשיך בדיונים העקיפים ברשותך

שמחה רוטמן: בסדר

שמחה רוטמן:  נעשה היום רק עקיפים, אלא אם יש לכם חדשות בשבילנו לגבי הבנקים האחרים

שירלי אבנר: תודה רבה

שמחה רוטמן: הם היו כששאלנו איזה קרן חוב תשולם ראשונה? נחזור אל זה בדיון העקרוני

שמחה רוטמן:  אין חוק בנק ישראל?     

שירלי אבנר: בינתיים לא

שמחה רוטמן: אין עיצומים כספיים של נותני שירותי מטבע?     

שירלי אבנר: שירותי מטבע הם לא אצל בנק ישראל, זה של רשות שוק ההון

שמחה רוטמן:  אין לכם שום עיצומים כספיים?     

שירלי אבנר: יש את פקודת הבנקאות, חוק הבנקאות

שמחה רוטמן: את זה כבר עשינו

שירלי אבנר: חוק בנק ישראל, יש בחוק המכר (דירות) אבטחת השקעותיהם של רוכשי דירות

שמחה רוטמן: גם עשינו

שמחה רוטמן:  בסדר גמור

שמחה רוטמן:  תהיו בריאים וחזקים ותעבדו על חוק אשראי הוגן ועל התשובות שאתם צריכים לתת לנו

שמחה רוטמן:  נעבור לחוק הדואר, עיצומים כספיים?     

מירב זוהרי: עיצום כספי

שמחה רוטמן: חוק רישום ציוד וגיוסו לצבא הגנה לישראל, להלן חוק המכונית המגויסת

מירב זוהרי: חוק רגיל, אין לנו הערה לגביו

אלעזר שטרן: 	אני אוסיף פה שבנוסח המתוקן שהממשלה שלחה, אחת הסוגיה הייתה האם מחילים בכל מקום ומקום רק את שיעור הריבית או את ההסדרים

אלעזר שטרן:  פה זה אחד המקומות שהם הוסיפו סעיף שאומר שזה לא בנוסח המשולב, זה בנוסח המתוקן

אלעזר שטרן:  הוסיפו סעיף שעל הריבית השקלית יחולו הוראות חוק פסיקת ריבית והצמדה

מירב זוהרי: רק על הריבית

שמחה רוטמן: אבל אין שם פיגורים

מירב זוהרי: כי אין פיגורים

שמחה רוטמן: כי המדינה תמיד משלמת בזמן

שמחה רוטמן:  או שלא

שמחה רוטמן:  או שאנחנו לא מתמרצים אותה

מירב זוהרי: לממשלה גם יש פיגורים

מירב זוהרי:  למדינה במקומות המתאימים גם יש פיגורים

שמחה רוטמן: לא פה

שמחה רוטמן:  חוק הגליל, השבות סובסידיה עם ריבית שקלית

שמחה רוטמן:   מה זה בשיעור המקסימלי על פי אותו חוק?      

אלעזר שטרן: גם בדברי הסבר כתבתם שבכל מקום "שיעור מקסימאלי" או "שיעור מריבית מלא" צריך למחוק

שמחה רוטמן: "ריבית שקלית כהגדרתה בחוק פסיקת ריבית והצמדה"

שמחה רוטמן:  לא מעבר, בלי השיעור המקסימלי

שמחה רוטמן:  נמשיך, חוק מניעת זיהום הים ממקורות יבשתיים - עיצום כספי

מירב זוהרי: עיצום כספי

מירב זוהרי:  אבל היה חסר בנוסח "דמי פיגורים" והוספנו את זה בנוסח

שמחה רוטמן: יוחזר הסכום לעיצום הכספי

אלעזר שטרן: איפה נשמט "דמי פיגורים"?     

שמחה רוטמן: "לא שולם עיצום כספי במועד" 5ט': "לא שולם עיצום כספי במועד, יתווספו אליו לתקופת הפיגורים ריבית שקלית ודמי פיגורים"

שמחה רוטמן:  חוק התחרות הכלכלית?     

תרצה ברמה: עיצום כספי

שמחה רוטמן: שוב, יוחזר הסכום ששולם למקרה שלא תיקנתם

שמחה רוטמן:  חוק ההסדרים במשק המדינה 1989?     

תרצה ברמה: גם עיצום כספי

שמחה רוטמן: חוק מקורות אנרגיה – עיצום כספי

שמחה רוטמן:  חוק עובדים זרים?     

תרצה ברמה: לא עיצום כספי

תרצה ברמה:  למה ריבית שקלית בתשלום שכר עבודה לעובדה והעברת ניכויים

בקי כהן קשת: אין הלנת שכר? אלה העובדים הכי מוחלשים במשק

שמחה רוטמן: יש פה העברת כספים

שמחה רוטמן:  הוא לא המעסיק

שמחה רוטמן:  המעסיק העביר את הכסף בזמן, רק על המעסיק חל פיצוי הלנה

אלעזר שטרן: גם פה נוסף התיקון שמופיע בנוסח

שמחה רוטמן: חוץ מזה, הוא היום השמיני שלאחר היום בו גבה את הסכום האמור מהמעסיק

שמחה רוטמן:  יכול להיות שהוא גבה את הסכום האמור מהמעסיק כולל פיצויי הלנה, ככל שחלים עליהם על פי חוק ואז הוא מעביר את זה עם פיצויי הלנה, אבל ריבית שקלית על הסכום שהוא העביר

שמחה רוטמן:  אני משאיר את זה ריבית שקלית

בקי כהן קשת: אבל אם הוא לא מעביר לו בכלל?     

שמחה רוטמן: הרציונל הוא שהמדינה משלמת את חובותיה בזמן

בקי כהן קשת: ברור

שמחה רוטמן: מקובל ריבית שקלית

שמחה רוטמן:  עוברים לחוק המפלגות

אלעזר שטרן: בחוק המפלגות יש תיקון יותר מהותי

אלעזר שטרן:  בסעיף 25(א)(2ב) כתוב "ריבית שקלית" וזה תיקון שצריך לבטל אותו, לא לעשות אותו, צריך להשאיר את זה "הפרשי הצמדה וריבית" כי מדובר על דברים שהם הסכמיים

אלעזר שטרן:  אלה הכנסות של מפלגות וזה לא ריבית שקלית

אלעזר שטרן:  זה הפרשי הצמדה וריבית שהם הסכמיים

שמחה רוטמן: שמותר להם לעשות ריבית אחרת?     

תרצה ברמה: נכון

תרצה ברמה:  זה תוקן בטעות

שמחה רוטמן: אין בעיה

שמחה רוטמן:  גבייה של סכומים שיש להעביר למדינה זה ריבית שקלית ודמי פיגורים

שמחה רוטמן:  הלוואה למועמד שאיננו מועמד זכאי זה ריבית שקלית ממתן ההלוואה

שמחה רוטמן:  כל תשלום שלא נפרע במועד יישא ריבית פיגורים

שמחה רוטמן:  מה זה ריבית פיגורים לחשב הכללי?       

תרצה ברמה: זה ריבית מסוג אחר

תרצה ברמה:  כמו שאמרנו בדיון הקודם, החשב הכללי מפרסם גם ריבית חשב כללי וריבית פיגורים חשב כללי וזה משהו אחר, לא קשור לחוק שלנו

אלעזר שטרן: גם אני שאלתי אותם בישיבות המקדימות כי בהרבה מאוד מהחוקים יש מנגנונים שונים של ריביות

אלעזר שטרן:  יש ריבית חשב כללי, יש סמכויות לזה, האמירה של הממשלה הייתה שכרגע לא משנים את כל המנגנונים אלא רק את הדברים שהם נושקים לחוק הזה

שמחה רוטמן: חוק החומרים המסוכנים – עיצום כספי

שמחה רוטמן:  שוב, יוחזר העיצום הכספי, זה סכום ששולם, תיקנתם את זה

שמחה רוטמן:  חוק המרכז לגביית קנסות?     

אלעזר שטרן: פה יש שינוי משמעותי שלא מופיע כרגע בנוסח

מירב זוהרי: חוק המרכז לגביית קנסות שונה באופי שלו משאר התיקונים כי הוא עוסק, דומה לחוק ההוצאה לפועל, גם בגביית החובות

מירב זוהרי:  לכן שם לריבית יש סעיפים מהותיים נוספים

מירב זוהרי:  מה שהוספנו, רצינו להחיל גם את אותה תפיסה גם  בחוק המרכז ולקבוע שאם המנהל פרס חוב לתשלומים והחייב עמד בתשלומים, גם שם באופן אוטומטי לא תחול עליו - - -       

שמחה רוטמן: ולמה גם לא ריבית? כי מראש הוא חטף את כפל הקנס?      

מירב זוהרי: בחוק המרכז יש ריבית אחת - - -      

אלעזר שטרן: אבל לא מדובר על קנסות

שמחה רוטמן: אתה לא יודע מה מקור החוב פה

שמחה רוטמן:  פה זה כל חוב

שמחה רוטמן:  אז למה לא מחייבים ריבית?      

מירב זוהרי: לצורך העניין, אם מדובר בקנס תעבורה או קנס פלילי, בתקופת הפריסה לא יתווספו 5% של החצי שנה

שמחה רוטמן: אני חייב 1,000 שקלים, גובים את זה  דרך המרכז לגביית קנסות

שמחה רוטמן:  זה יכול להיות חוב שמקורו למדינה, יכול להיות חוב שיש עליו - - -      

מירב זוהרי: בדרך כלל זה למדינה או לרשויות מקומיות או פיצוי בהליך פלילי

שמחה רוטמן: והוצאות משפט לא אצלכם?     

מירב זוהרי: אצלנו

שמחה רוטמן: הוצאות משפט לאוצר המדינה

שמחה רוטמן:  חטפתי הוצאות בסך 50,000 שקל

שמחה רוטמן:  אני בא למנהל המרכז ואומר לו בבקשה לפרוס לי את זה ל-50 תשלומים

מירב זוהרי: אז אין ריבית בתקופה הזאת

שמחה רוטמן: גם לא שקלית?     

מירב זוהרי: שקלית כן, כמו בהוצאה לפועל

שמחה רוטמן: אני מבין שאם אנחנו בקנס שעליו חל הסדר, שאנחנו עדיין בדיון מקביל ויכול להיות שנתעסק גם בזה, אבל אם אני בקנס שעליו הוספת לי את כפל הקנס של 35%, 50%, כל אחד לפי עניינו, אז אני אומר בסדר, נתתי לך כבר 35% אז אני לא אחייב אותך עכשיו גם בריבית כי הרציונל הוא אחר ולא ריבית

שמחה רוטמן:  אבל המרכז לגביית הקנסות, החוב לא מתחלק לסוג החוב, הוא יכול להיות גם חוב שמורכב מכמה חובות ועם כללי חישוב שונים

שמחה רוטמן:  שם, העובדה שפרסתי חוב, לא הבנתי למה חוב הוצאות למדינה לא יישא ריבית שקלית אם הוא בא במרכז לגביית קנסות וכן יישא ריבית שקלית אם הוא בא בהוצאה לפועל? דמי פיגורים הבנתי ואני מקבל, לא יהיו דמי פיגורים

דן בן סימון: 	 במצב היום אין ריבית פיגורים

מירב זוהרי: במצב היום אין ריבית בכלל כי ריבית הפיגורים מכילה בתוכה את הריבית הרגילה, אז היום אין כלום

דן בן סימון: ברגע שיש הסדר, אין ריבית

שמחה רוטמן: אתם אומרים שהמדינה אומרת, אם אני פורסת לך, תשקלל את זה כבר לתוך האירוע

מירב זוהרי: קודם כל היום, מי שמשלם, המדינה מוותרת לו על הריבית, כמדינה

שמחה רוטמן: אבל אם אלה פיצויים לנפגעי עבירה?       

מירב זוהרי: תכף אדבר על נפגעי עבירה, רק אגיד שההתלבטות הייתה שאם אני רק בחובות של חוק פסיקת, כמו הוצאות וכו', אני אכיל את הריבית בסיס, אז יצא שבחובות של קנסות, דווקא של מי שמשלם קנסות, מפחיתים לו את כל הריבית, כי היום הריבית כמוש אתה יודע היא ריבית אחת ודווקא מי שמשלם חובות של חוק פסיקה יצטרכו לשלם ריבית, שזה מייצר קצת פער

שמחה רוטמן: עוד סיבה בדיונינו האחר לעשות את אותו הסדר לכול

שמחה רוטמן:  תעלו את זה כטיעון נוסף ב-21 לחודש

מירב זוהרי: אני אגיד משהו נוסף, שבעצם הריבית אמורה לפצות על חלוף הזמן וגם פה המדינה - - -      

שמחה רוטמן: אבל שוב, זה לא עובד כשאנחנו מדברים, יש בזה בעיה מסוימת כאשר אני גובה סכומים אחרים, או שאני אפילו גובה סכום של עיצום כספי

שמחה רוטמן:  אם אני גובה סכום של עיצום כספי באמצעות המרכז או גובה אותו שלא באמצעות המרכז אתה מייצר אפליה לא עניינית בין מי שמשלם עיצום כספי דרך המרכז או לא

שמחה רוטמן:  באיחור או לא באיחור, דמי פיגורים או לא דמי פיגורים זו שאלה אחרת

שמחה רוטמן:  כשמדובר בתשלומים לנפגעי עבירה זה עוד יותר לא הגיוני

שמחה רוטמן:  נפגע עבירה שלא צריך את עזרתכם והגיש תביעה אזרחית על הפיצוי שמגיע לו אז הוא יקבל דמי ריבית ומי שאתם עוזרים לו לא מקבל את הריבית, אז יפה שאתם נדיבים, אבל אתם נדיבים על חשבונו

שמחה רוטמן:  יש פה עוד כמה אלמנטים וצריך לחשוב על זה

שמחה רוטמן:  אני מבין למה לא פיגורים, יצרתם את האמירה תוספת פיגורים שזה כולל בתוכו את הכול ואז תצטרכו להבחין איזה חלק מהריבית היא פיגורים ואיזה ריבית היא שקלית

שמחה רוטמן:  או לבוא ולהגיד אני מחיל ריבית שקלית

שמחה רוטמן:  נקודה

בקי כהן קשת: יש הרעה מהמצב הקיים

בקי כהן קשת:  המצב הקיים זה שבעצם לא מוסיפים  - - -      

שמחה רוטמן: אין ממש הרעה מהמצב הקיים, אבל זה לא משנה, בסופו של דבר כסף זה כסף

שמחה רוטמן:  למה שמישהו שחייב ומשלם דרך המרכז לגביית קנסות ישלם פחות ממי שמשלם דרך ההוצאה לפועל?       

בקי כהן קשת: ברור לי שזה לא המקום אבל יש בעיה קשה בחלוקה ביניהם שבעצם אנשים שיש להם חוב פה וחוב שם, אין דרך לעשות איחוד בין הדברים ואם יש להם גם בפקודת המסים גבייה, אז בכלל

בקי כהן קשת:  המצב הקיים הוא שאנשים נמצאים בחוב במקומות שונים, אין להם שום דרך להתמודד עם הכול ביחד

שמחה רוטמן: אני מסכים

שמחה רוטמן:  לכן צריך לייצר כלל אחיד

שמחה רוטמן:  זה גם יעלה בישיבה ב-21 לחודש אלא אם תתנו תשובה מוקדם יותר

שמחה רוטמן:  צריך לתת גם התייחסות אם יש הבדל בין חוב למדינה לבין חוב לנפגעי עבודה או לצד ג'

שמחה רוטמן:  רשויות מקומיות באות דרך המרכז?   

מירב זוהרי: זו בחירה

שמחה רוטמן: זו בחירה והם יכולים גם דרך ההוצאה לפועל

שמחה רוטמן:  אתם מתעדפים אותם ללכת להוצאה לפועל? עם פריסה? יקבלו ריבית או לא יקבלו ריבית?     

דן בן סימון: לא, כי יש סמכויות, אנחנו צריכים לבדוק, זו הערה לממשלה

דן בן סימון:  אנחנו צריכים לבדוק מה הסמכויות של מנהל המרכז

בקי כהן קשת: לאוכלוסייה עדיף שזה יהיה בהוצאה לפועל כי אז יש להם אפשרות לחלק את זה ולהגיע לרשם שמפקח, הם יכולים למלא שאלון בצורה אחרת ולקבל התייחסות למצבם האמיתי, מה שאנחנו רוצים להבחין בין מי שמתחמק לבין מי שבאמת אין לו

שמחה רוטמן: יכול להיות, אבל כרגע יש אפשרות לבחירה

מירב זוהרי: גם היום יש הפחתה של כל הריבית והם לא מעדיפים

שמחה רוטמן: אין לי מושג אם הם מעדיפים או לא

שמחה רוטמן:  מה זה "במסגרת הליכי חדלות הפירעון"? זה כבר ביטוח לאומי

שמחה רוטמן:  המרכז לגביית קנסות זה העניין

שמחה רוטמן:  חוק הביטוח הלאומי?     

תרצה ברמה: יש עוד תיקון של סעיף 4ב שלא היה בנוסח בחוק המרכז

אלעזר שטרן: דיברנו

אלעזר שטרן:  יש את 5ב' ויש את ההגדרה של תוספת פיגורים שזה בסעיף ההגדרות

שמחה רוטמן: חוק הביטוח הלאומי

אלעזר שטרן: גם פה יש תיקון נוסף

אלעזר שטרן:  הנוסח הכחול תיקן רק את סעיף 369 לחוק והוסיפו פה עוד תיקון לעניין 192א', שזה סעיף שכרגע לא נמצא בנוסח המשולב שלך

אלעזר שטרן:  הם רוצים למחוק את כל פסקה (2) לעניין ביטוח העובדים ולעניין (1) במקום "נא לפרק", "ובמסגרת הליך חדלות פירעון"

שמחה רוטמן: תסבירו בבקשה את חוק הביטוח הלאומי

מירב זוהרי: התאמות לחדלות פירעון

קריאה: למה מוחקים את פסקה (2) ב-192(א)?     

מירב זוהרי: אני מציעה שנמשיך ותכף נחזיר תשובה

שמחה רוטמן: בסדר, נמשיך ונחזור לזה

שמחה רוטמן:  חוק כביש אגרה, כביש ארצי לישראל

שמחה רוטמן:  למה לחוק כביש אגרה תוספת פיגור 25% וגם דמי פיגורים?     

תרצה ברמה: זה מה שיש היום

תרצה ברמה:  זה גם לא בדיוק ביחד כי ה-25% הם חד פעמי

דן בן סימון: אנסה להסביר, ניסו לעשות בין קנס - - -      

שמחה רוטמן: לא

שמחה רוטמן:  הבנתי ולא יקרה

שמחה רוטמן:  אם עשינו תמרוץ של 25% אז מה הרציונל בתמרוץ אחר כך של ריבית דריבית על התמרוץ הזה, כולל דמי פיגורים על התמרוץ הזה? זה נוגד את כל הרציונל שלנו

שמחה רוטמן:  אם החלטתם 25%, בסדר

שמחה רוטמן:  תחליטו שאחר כך ריבית שקלית, בסדר, אז זה הפיגורים

שמחה רוטמן:  אני נגד ה-25% הזה כמו שאתם יודעים

שמחה רוטמן:  פה הרציונל בכלל לא ברור כי אמרנו שהמיידיות של הקנס הפלילי, מה שדיברו עליו, את זה בוודאי תוסיפו לדיון של ה-21 לחודש

שמחה רוטמן:  מה קורה בכביש 6? אני לא רואה שום סיבה לדמי פיגורים על ה-25%

תרצה ברמה: כרגע נצמדנו למצב הקיים כמו שבכל התיקונים

שמחה רוטמן: בסדר, אבל אנחנו ברציונל שונה

דן בן סימון: מה שאתה מציע זה 25% וריבית שקלית?     

שמחה רוטמן: בתום שלושה חודשים יתווסף ריבית פיגורים, אבל דמי הפיגורים אמורים להיות רק על הקרן

מירב זוהרי: כלומר שיתווספו 25% אבל לעניין חישוב דמי הפיגורים הם לא  - - -      

שמחה רוטמן: אין ריבית דריבית על זה

שמחה רוטמן:  הריבית השקלית ודמי הפיגורים הם על הקרן

שמחה רוטמן:  דמי פיגורים לא נושא ריבית בחוק החדש?      

תרצה ברמה: בחוק החדש לא

שמחה רוטמן: אז גם ה-25% הזה לא יישא ריבית

שמחה רוטמן:  חוק כבישי אגרה, אותו כנ"ל? רק שפה אין את ה-25% נכון?     

אלעזר שטרן: סעיף 64 מהצעת החוק, תיקון של חוק כבישי אגרה מנהרות הכרמל

דן בן סימון: זה עובד על אותו דבר

שמחה רוטמן: השאלה רק אם אין את ה-25%?     

אלעזר שטרן: נדמה לי יש סעיף שלא מצוטט פה, שמכיל הוראות מהחוק

דן בן סימון: אני חושב שזה אותו דבר

שמחה רוטמן: שיהיה אותו הסדר בשניהם

שמחה רוטמן:  25% האלו לא נושאים ריבית שקלית ודמי פיגורים

שמחה רוטמן:  חוק המתווכים והמקרקעין – אגרה, ריבית שקלית ולא צריך פיגורים בגלל שזה רישיון

מירב זוהרי: אם אפשר לחזור לחדלות פירעון, ביטוח לאומי

מירב זוהרי:  יש את המחיקה של הסיפא שמדברת על הריביות יחולו כשהמפרק החליט שיהיו תשלום ריבית, אז למעשה כבר לא נדרשת כי כבר כמה שנים אין להם את הסמכות להורות על ריבית אחרי התיקון לחוק חדלות פירעון

מירב זוהרי:  אז למעשה המצב הזה לא מתקיים, שהמפרק מורה בעצמו על ריבית

שמחה רוטמן: השאלה מה יקרה אם יש מפרקים ששילמו ריבית בעבר וצריכים לקבל את זה חזרה מביטוח לאומי, או מה שההסדר אומר לגביהם ומעכשיו אתם שוללים למוסד את זה?     

מירב זוהרי: לדעתי זה לא רלוונטי, אבל אוודא את זה

שמחה רוטמן: חוק שוויון זכויות לאנשים עם מוגבלויות – דמי ביטוח, השבה, ריבית שקלית

שמחה רוטמן:  חוק הפיקדון על מכלי משקה – עיצום כספי, יוחזר הסכום ששולם

שמחה רוטמן:  חוק החברות – עיצום כספי?          

תרצה ברמה: חלק ראשון לא עיצום כספי

שמחה רוטמן: אגרת רישום, בסדר

שמחה רוטמן:  עיצום כספי, ריבית שקלית ודמי פיגורים, יוחזר הסכום ששולם

שמחה רוטמן:  חוק נתיבים מהירים

תרצה ברמה: חוק רגיל, נאמר שלא נחיל את התוספת לגבי החלת כל חוק פסיקת ריבית כי זה סעיף שלא עוסק בחוק עצמו אלא רק בתוצאות של אי תשלום החוב, אז לא ראינו לנכון להוסיף את השורה הזו

שמחה רוטמן: אז איך יכול להיות הפרשי הצמדה, ריבית שקלית ודמי פיגורים?     

תרצה ברמה: זה נובע מסעיף 12ג' לכביש אגרה, זה לא סעיף אופרטיבי, הוא רק אומר מהו מלוא החוב החלוט

שמחה רוטמן: אבל יכול להיות שהם גם הפרשי הצמדה, גם ריבית שקלית וגם ריבית פיגורים?      

אלעזר שטרן: הפרשי הצמדה וריבית שקלית לא יכולים להיות ביחד

שמחה רוטמן: לכן אני שואל, כך כתוב פה

אלעזר שטרן: כתוב ככל שהחייב חב בהם

תרצה ברמה: זה הפך לריבית שקלית ודמי פיגורים

שמחה רוטמן: טוב

שמחה רוטמן:  חוץ מזה תוספת פיגור

שמחה רוטמן:  יש פה אם לא שילם חייב חובות חלוטים על חמש נסיעות אז שוללים לו רישיון, נכון? אז ממילא אני לא צריך דמי פיגורים עבורו כי זה רציונל אחר

דן תיכון: שוללים לו רישיון?     

שמחה רוטמן: "לא תחדש רשות הרישוי רישיון רכב"

תרצה ברמה: זו סמכות שקיימת לה

שמחה רוטמן: אז למה צריך גם דמי פיגורים? יש פה סנקציה על אי תשלום, אפשר בלי דמי פיגורים

מירב זוהרי: זה על אי תשלום של כל מה שנצבר, חלק ממה שנצבר זה גם הריביות פיגורים

מירב זוהרי:  זה חמש נסיעות שונות

מירב זוהרי:  השאלה האם רק אי חידוש - - -      

שמחה רוטמן: אבל מלוא החוב החלוט, כל הסעיף עוסק רק במקרה שכבר יש לי חמש

שמחה רוטמן:  מהרגע שהחוב חלוט והומצאה ההודעה, אז הוא לא נושא ריבית פיגורים, רק ריבית שקלית

שמחה רוטמן:  החוב החלוט כולל בתוכו את הכול, הבנתי את זה, אבל מהרגע שנשלחה ההודעה הזאת, הוא נושא ריבית פיגורים או לא?      

תרצה ברמה: ההוראה לא מתייחסת ספציפית לשאלה איך מחילים את הריביות

שמחה רוטמן: אני מבין, אבל אמרנו שכשיש לנו אמצעי אכיפה אחר - - -      

ינון גוטגליק: זה נקרא ככל שהחייב חב בהם

ינון גוטגליק:  החוק לא מחיל את זה עליו

מירב זוהרי: הוא שואל נניח שללת את הרישיון והוא רוצה להחזיר את הרישיון ולשלם, האם בינתיים זה צובר עוד פיגורים או רק שקלי?      

שמחה רוטמן: אני אומר שמהרגע שנשלל לבן אדם הרישיון, צריך לעשות רק שקלית

בקי כהן קשת: אבל לפני זה זה כן יצבור

שמחה רוטמן: כן, מה שהיה קודם, היה קודם

שמחה רוטמן:  תבררו על זה, אני לא רואה סיבה

שמחה רוטמן:  מהרגע שנשלחה הודעה לא צריך לצבור ריבית שקלית

שמחה רוטמן:  אפשר להוסיף ובלבד שמיום שנשלחה הודעה לפיה לא יחודש רישיון הרכב, יצבור החוב ריבית שקלית בלבד

ינון גוטגליק: יש פה רק הגדרה

שמחה רוטמן: אני הבנתי את זה

שמחה רוטמן:  אנחנו עושים פה תיקון עקיף, שלפי הרציונל שעשנו, אם יש לנו אמצעי אחר אז אין הצדקה לדמי פיגורים

שמחה רוטמן:  אני מסכים שיש פה הגדרה, אבל יש גם הוראה אופרטיבית

שמחה רוטמן:  ההגדרה האופרטיבית קיימת בסעיף, תבדקו את זה

ינון גוטגליק: נבדוק את זה

דן בן סימון: מה שאתה מציע זה אחידות בכל הנושא של כבישי אגרה

שמחה רוטמן: בכבישי אגרה יש כמה דברים: כל מי שיש לו אפשרות לשלול רישיון, אז שלא יישא פיגורים כי יש אמצעי אחר

שמחה רוטמן:  מבחינתי אפילו מהמועד שנשלחה לו ההודעה, שלא יחדשו לו רישיון, לא צריך ששללו לו בפועל, כי אין לו את התמריץ לא לשלם

שמחה רוטמן:  כשיש 25% אז לא מחילים על זה

שמחה רוטמן:  חוק הלבנת הון?      

תרצה ברמה: עיצום כספי

שמחה רוטמן: יוחזר הסכום ששולם, אותו דבר

שמחה רוטמן:  חוק ההסדרים במשק המדינה?     

תרצה ברמה: עיצום כספי

שמחה רוטמן: חוק חתימה אלקטרונית?     

תרצה ברמה: עיצום כספי

אלעזר שטרן: שאלה, לגבי כל המקומות של עיצומים כספיים, לא הוספתם את ההוראה של "ויחולו הוראות"

תרצה ברמה: בנוסח ששלחנו? אמרתי לך שעשינו מספר רב של דוגמאות, צריך להוסיף, זה לא מכוון

שמחה רוטמן: חוק תאגידי מים וביוב?     

תרצה ברמה: עיצום כספי

שמחה רוטמן: חוק משק הגז הטבעי - עיצום כספי או לא רק? יש גם סכום שיפויי?     

תרצה ברמה: אני רואה פה רק עיצום כספי

שמחה רוטמן: מתווספים ריבית שקלית ודמי פיגורים ביום הכרעת המנהל ואם יותיר לשלם במועד מאוחר מהמועד האמור ועד יום תשלומו, זאת אומרת הצמדה עד המועד הזה ומאז ריבית שקלית ודמי פיגורים

שמחה רוטמן:  למי הולך השיפוי? לבעל המקרקעין, נכון? לא שולם עיצום כספי, זה עיצום כספי

שמחה רוטמן:      חוק תוכנית החירום הכלכלית - החזיר תמריץ בצירוף ריבית שקלית, יחולו הוראות פקודת המסים (גבייה) כאילו היה חוב מס?      

תרצה ברמה: יש את זה בהרבה מהחוקים

שמחה רוטמן: שם זה רק ריבית שקלית משום שמראש זה סוג של קנס, למה לא ריבית בדמי פיגורים?     

מירב זוהרי: זו תקופה אחת שבעצם על שתי התקופות שאנחנו מדברים עליהם

מירב זוהרי:  זה מהיום שהוא קיבל עד ליום ההחזר

מירב זוהרי:  יש שתי תקופות, גם התקופה שעוד לא היה צריך לתמרץ אותו בגלל שהייתה החלטה שהוא שילם - - -       

שמחה רוטמן: רק רגע, בן אדם קיבל 100 שקלים תמריץ

שמחה רוטמן:  אפשר להטיל עליו 400, אבל לא 400, אפשר 100 כפול הריבית השקלית, כפול 4

מירב זוהרי: פי 4 מסכום התמריץ

שמחה רוטמן: בתוספת ריבית שקלית על סכום התמריץ שקיבל מיום קבלתו ועד יום ההחזר

שמחה רוטמן:  זאת אומרת הוא קיבל 100, אני יוכל לחייב אותו לא ב-400, אלא ב-100 פלוס הריבית שזה יצא 120 כפול 4, שזה 480

שמחה רוטמן:  זה אחרי הרשעה, סוג של קנס

מירב זוהרי: ובית משפט נותן לו סכום מוגדל

שמחה רוטמן: סוג של קנס בגלל שפעל במרמה

שמחה רוטמן:  עכשיו, מהרגע שניתן פסק הדין, אז יחולו הוראות פקודת המסים גבייה כאילו היה חוב מס וזה מחיל עליו ריבית והצמדה חדשה?      

מירב זוהרי: לא, רק לעניין הגבייה

מירב זוהרי:  זה לא קובע

מירב זוהרי:  כתוב כאן שהתשלום הזה יהיה עד יום ההחזר

מירב זוהרי:  זאת אומרת עד יום התשלום חלים הפרשי ההצמדה והריבית

שמחה רוטמן: אין הפרשי הצמדה וריבית

אלעזר שטרן: בנוסח הנוכחי

שמחה רוטמן: לא לסבך אותי

שמחה רוטמן:  יש 100, חלפו מאז שנתיים וה-100 הפכו להיות 110

שמחה רוטמן:  הורשעתי בתמריץ במרמה

שמחה רוטמן:  בא בית המשפט וקובע לי 440

שמחה רוטמן:  מהרגע שבית המשפט נתן את פסק הדין של 440 חלפו עוד עשר שנים עד ששילמתי, אין ריבית?      

מירב זוהרי: כרגע יש על זה, איך שאנחנו קוראים את החוק, ריבית

שמחה רוטמן: לא, זה לא מה שכתוב

מירב זוהרי: "בתוספת הפרשי הצמדה וריבית עד יום ההחזר"

שמחה רוטמן: לא הבנתי, אבל הוא הטיל עלי קנס, חוץ מזה, למה שלא יחולו עלי דמי פיגורים? קיבלתי פסק דין שמרשיע אותי, למה שלא אשלם בריבית ופיגורים? זה לא הגיוני

שמחה רוטמן:  סכום שלא יעלה על פי 4 מסכום התמריץ שהתקבל שלא כדין, לכאורה לגובה הקנס שמוטל עלי, מה שמעניין אותי זה רק הצמדה, אפילו לא ריבית שקלית

שמחה רוטמן:  ערך כסף

שמחה רוטמן:  קיבלתי 100 שקל, תטיל עלי עד פי 4 מכמה שקיבלתי, רק אם ה-100 כבר לא שווים 100, אלא שווים היום 110, אז תעשה כפול 110

שמחה רוטמן:  זה במועד גזר הדין

שמחה רוטמן:  במועד גזר הדין תכתוב: בנוסף להרשעה שלך בקבלת תמריץ במרמה, תשלם 440 שקלים, למה? כי קיבלת 100, בעצם ה-100 שווה 110, תקבל פי 4, 440

שמחה רוטמן:  מהיום שקיבלת את פסק הדין עד שתשלם, יישא ריבית ופיגורים כמו כל חוב

מירב זוהרי: אז את זה צריך להוסיף כי זה שינוי המנגנון

מירב זוהרי:  היום המנגנון הוא ריבית אחת, כפול ארבע ואז הפרשי הצמדה וריבית על הסכום

שמחה רוטמן: זה לא מובן

אלעזר שטרן: אם אני מבין נכון, הקריאה של הסעיף הזה אומר שהוא מגדיר את גבולות הגזרה של גזר הדין

אלעזר שטרן:  אבל אחרי הסנקציה שבית המשפט יכול להטיל בתוך גזר הדין שלו

אלעזר שטרן:  ברגע שיש גזר דין, על פסק הדין של בית המשפט כבר חל חוק ריבית והצמדה ועליו כבר חלים הפרשי הצמדה

שמחה רוטמן: הייתי מאוד שמח אם זו הכוונה והיו אומרים לי ממשרד המשפטים שכך הדברים, אבל הנציגה אמרה אחרת

אלעזר שטרן: כך אני מבין את זה, כי ברגע שיש פסק דין אז אוטומטית - - -      

מירב זוהרי: אבל פסק הדין הזה - --      

שמחה רוטמן: כתוב פה עד יום ההחזר

מירב זוהרי: כתוב עד יום ההחזר, אני חושבת שאפשר לתקן את זה - - -     

שמחה רוטמן: אז תתקנו את זה שזה יהיה מה שיקרה, שעל פסק הדין כאמור יחולו הוראות חוק פסיקת ריבית והצמדה וגובה הקנס יהיה פונקציה של זה בצירוף הצמדה, אפילו לא ריבית, שם לא מצדיק אפילו ריבית

שמחה רוטמן:  את הריבית שישכלל במסגרת פי 1, 2 או 4, אין היגיון גם וגם

בקי כהן קשת: אחרי שהענשת אותו בפי 4, למה אתה מוסיף לו ריבית פיגורים אחרי זה? רק ריבית שקלית

שמחה רוטמן: לא

שמחה רוטמן:  הוא לא משלם פסק דין

בקי כהן קשת: אז זו ריבית שקלית

שמחה רוטמן: אם הוא משלם במועד זו ריבית שקלית

שמחה רוטמן:  אם הוא לא משלם במועד?      

בקי כהן קשת: אז אין ריבית שקלית

בקי כהן קשת:  אם הוא שילם במועד אין שום ריבית

שמחה רוטמן: נניח שפרסו לו את החוב, הוא חייב משלם, הוא משלם ריבית כדת וכדי לפי חוק פסיקת ריבית והצמדה

שמחה רוטמן:  אבל אם יש לו פיגורים, אז פיגורים

שמחה רוטמן:  חוב המדיניות הכלכלית 2004 - - - אגרה, ריבית שקלית, מחזירים

שמחה רוטמן:  חוק רשות הספנות והנמלים - עיצום כספי, הסכום ששולם כמובן תוקן

שמחה רוטמן:       סעיף 78 חוק משק הדלק – עיצום כספי, הסכום ששולם

שמחה רוטמן:  חוק הסדרת העיסוק בייצוג על ידי  יועצי מס?     

תרצה ברמה: זה לא עיצום כספי

שמחה רוטמן: לא עיצום כספי, זו ריבית שקלית

שמחה רוטמן:  חוק יישום תוכנית ההתנתקות – לא ביטלנו אותו כבר?      

אלעזר שטרן: שינו את השם שלו, זה צריך להיות חוק ההתנתקות והפיצויים על נפגעיה

אלעזר שטרן:  ביטלו סעיף מסוים בו ושינו את שם החוק

שמחה רוטמן: זה מה שאמרתי

שמחה רוטמן:  סכומי הפיצויים שתקבע ועדת הזכאות יהיו צמודים למדד, תוסיפו פה בבקשה דמי פיגורים, נזק, צער, ריפוי, שבת ובושת

שמחה רוטמן:  ריבית שקלית

שמחה רוטמן:  פה המדינה צריכה לשלם בצירוף פיגורים וצער בושת ושבת

שמחה רוטמן:  חוק הפיקוח על שירותים פיננסיים – עיצום כספי

שמחה רוטמן:   מה זה קנס אזרחי?       

מירב זוהרי: כמעט ולא נעשה בזה שימוש

שמחה רוטמן: חוק התאגידים הביטחוניים, הגנה על אינטרסים ביטחוניים

תרצה ברמה: עיצום כספי

שמחה רוטמן: יוחזר הסכום ששולם

שמחה רוטמן:  חוק נכסים של נספי השואה

תרצה ברמה: לא עיצום כספי

שמחה רוטמן: תמורה עם ריבית שקלית

שמחה רוטמן:  כהגדרתה לסעיף 1 לחוק פסיקת? חוק הפיקוח על ייצוא ביטחוני – עיצום כספי וקנס אזרחי

שמחה רוטמן:  חוק לסילוק ולמחזור צמיגים?     

תרצה ברמה: גם עיצום כספי

שמחה רוטמן: חוק המפלגות?     

תרצה ברמה: לא עיצום כספי

שמחה רוטמן: חוק אוויר נקי?     

תרצה ברמה: עיצום כספי

שמחה רוטמן: חוק ההתייעלות הכלכלית 2009, שימו לב, כל כך הרבה חוקים של התייעלות כלכלית, כל שנה התייעלנו כלכלית, חוק הולך וחוק בא והארץ לעולם עומדת

שמחה רוטמן:  לא התייעלנו כלכלית עם כל החוקים האלה

שמחה רוטמן:  אולי כדאי שנתייעל כלכלית ונעשה פחות חוקים להתייעלות כלכלית? חוק ההתייעלות הכלכלית?     

תרצה ברמה: עיצום כספי

שמחה רוטמן: חוק בנק ישראל?     

דן תיכון: כל פעם כשאתה אומר בנק ישראל, הם לא נמצאים

שמחה רוטמן: אני שם לב

שמחה רוטמן:  עיצום כספי, יוחזר הסכום ששולם

שמחה רוטמן:  חוק להסדרת הטיפול באריזות – עיצום כספי

שמחה רוטמן:  חוק למניעת מפגעי אסבסט ואבק מזיק – עיצום כספי

שמחה רוטמן:  חוק הטיס – עיצום כספי, הסכום ששולם

שמחה רוטמן:  חוק הליכי תכנון ובניה להאצת הבניה למגורים (הוראת שעה)     

תרצה ברמה: זה לא עיצום כספי

שמחה רוטמן: מה זה אומר? בוטלה, הותלתה תוכנית, יחזיר למשלם הפיצויים את סכום הפיצויים בצירוף ריבית שקלית מיום התשלום עד למועד ההשבה – ריבית שקלית

שמחה רוטמן:  למה לא פיגורים במקרים כאלה?       

תרצה ברמה: יש כמה מקומות בחוקים שראינו שיש שתי תקופות מחוברות יחד, גם תקופה שעל פניו היה צריך להיות עליה ריבית שקלית

תרצה ברמה:  כרגע לא נגענו בהם ולא יכולנו להחיל ריבית פיגורים על תקופה שעוד בעצם חובה לשלם כי אין שם את התמריץ

תרצה ברמה:  לא חילקנו

שמחה רוטמן: רק שפה אתם מייצרים אפליה בין מיש קיבל פיצויים, אם זו הוועדה המקומית או אדם פרטי, מתוך אותו רציונל, אבל למרות שלוועדה מקומית לא תמיד יש לה איפה לשלם

תרצה ברמה: אם נחיל, נחיל בשניהם

שמחה רוטמן: שגם ועדה מקומית תביא עם פיגורים?      

ינון גוטגליק: אם האזרח קיבל והא צריך להחזיר, זה הולך בשני כיוונים

שמחה רוטמן: אנחנו בדרך כלל לא שמים את המדינה באותו מקום בפיגורים, מתוך הנחה שלמדינה אין פיגורים

מירב זוהרי: לפי חוק פסיקת ריבית והצמדה היא כן צריכה להשיב עם פיגורים במידה והיא מאחרת בתשלום פסקי דין לצורך העניין

שמחה רוטמן: בסדר, לא מספיק חשוב לי לתקן את זה

שמחה רוטמן:  אני לא רוצה להיכנס להסדר ולקביעת המנגנון של מועד התשלום

שמחה רוטמן:  חוק להגברת האכיפה של דיני העבודה?     

תרצה ברמה: עיצום כספי

שמחה רוטמן: חוק הגנת הסביבה – עיצום כספי, הסכום ששולם

שמחה רוטמן:  חוק הפצת שידורים באמצעות תחנות שידור ספרתיות – עיצום כספי, הסכום ששולם

שמחה רוטמן:  חוק לטיפול סביבתי בציוד חשמלי ואלקטרוני בסוללות – עיצום כספי, הסכום ששולם

שמחה רוטמן:  חוק להסדרת פעילות חברות דירוג האשראי – עיצום כספי, הסכום ששולם

שמחה רוטמן:  חוק קידום התחרות בענף המזון – עיצום כספי, הסכום ששולם

שמחה רוטמן:  חוק לפיקוח על איכות המזון ולתזונה נכונה במוסדות החינוך – עיצום כספי, הסכום ששולם

שמחה רוטמן:  חוק ההגנה על בריאות הציבור (מזון) – עיצום כספי, הסכום ששולם

שמחה רוטמן:  יש פה גם עירבון

שמחה רוטמן:  חוק הסדרת העיסוק בהדברה תברואתית?     

תרצה ברמה: גם עיצום כספי

שמחה רוטמן: צמצום השימוש בשקיות נשיאה חד פעמיות

תרצה ברמה: גם עיצום כספי

שמחה רוטמן: אפשר לבטל את החוק הזה על הדרך

שמחה רוטמן:  חוק זה בטל

שמחה רוטמן:  דווקא את זה החלו ביהודה ושומרון עכשיו, דווקא את זה מכל החוקים

בקי כהן קשת: כדי להגן על הטבע שם

שמחה רוטמן: רציתי את זה גם לאוויר נקי

שמחה רוטמן:  חוק נתוני אשראי?     

תרצה ברמה: עיצום כספי

שמחה רוטמן: חוק רישוי שירותים במקצועות בענף הרכב – עצום כספי, הסכום ששולם

שמחה רוטמן:  חוק הפיקוח על שירותים פיננסיים, שירותים פיננסיים מוסדרים?     

תרצה ברמה: אנחנו רוצים להוריד, כי זו ריבית הסכמית

אלעזר שטרן: 44ד(ב) לא ריבית שקלית ודמי פיגורים

שמחה רוטמן: ולא שלם המפר, זה עיצום כספי

תרצה ברמה: אחרי זה יש עיצום כספי

שמחה רוטמן: בסדר גמור

שמחה רוטמן:  חוק הפיקוח על איכות המזון ולתזונה נכונה בצהרונים – עיצום כספי

שמחה רוטמן:  חוק מוסר תשלומים לספקים?     

תרצה ברמה: זה לא עיצום כספי

שמחה רוטמן: פה זה חל גם על המדינה? המדינה תשלם דמי פיגורים?     

תרצה ברמה: כן

שמחה רוטמן: טוב מאוד

שמחה רוטמן:  חוק שירות אזרחים – עיצום כספי

שמחה רוטמן:  חוק הפיקוח על מחירי קייטנות ציבוריות – עיצום כספי

שמחה רוטמן:  חוק לפיקוח על הפעלת צהרונים – עיצום כספי, הסכום ששולם

שמחה רוטמן:  חוק חדלות פירעון ושיקום כלכלי?     

מירב זוהרי: בזה יש לנו נוסח קצת יותר מתוקן שלצערי רק היום בבוקר הושלם, כדי שלא נדון על נוסח לא עדכני נעביר אותו בהקדם, אבל הוא טרמינולוגי אין בו שינוי מהותי

מירב זוהרי:  עשינו התאמות טרמינולוגיות יותר מדויקות, בזמן שחלף מאז הכחול הבנו שהיו פרשנויות שונות ורצינו לוודא שזה ברור

שמחה רוטמן: חוק תיירות מרפא – עיצום כספי

שמחה רוטמן:  חוק הפיקוח על מעונות יום לפעוטות – עיצום כספי

שמחה רוטמן:  חוק להסדרת מתן שירותי פיקדון ואשראי בלא ריבית על ידי מוסדות לגמילות חסדים – עיצום כספי

שמחה רוטמן:  חוק הגז הפחממני המעובה – עיצום כספי

שמחה רוטמן:  חוק מס להפחתת גודש התנועה בגוש דן?     

תרצה ברמה: זה לא עיצום כספי וזה עוד לא בתוקף

תרצה ברמה:  עבר אבל עוד לא בתוקף, יכנסו לתוקף ב-1 למרס

שמחה רוטמן: פה יש גם 25%, אז אותו דבר כמו בכביש אגרה

שמחה רוטמן:  על 25% אין ריבית

תרצה ברמה: זה במס גודש

שמחה רוטמן: אני לא מצליח להבין את זה

שמחה רוטמן:  נא להוסיף את זה לדיון ב-21 לחודש

שמחה רוטמן:  סיימנו?     

אלעזר שטרן: יש סעיף תחילה והוראות מעבר שנמצאות בנוסח הכללי

אלעזר שטרן:  יש שני סעיפים, אחד של חוק פסיקת ריבית והצמדה, שזה סעיף 118 ויש עוד סעיף של תיקון לחוק ההוצאה לפועל שתולה את התחילה של התיקונים לחוק ההוצאה לפועל בסעיף הזה

אלעזר שטרן:  אני אקרא אותו והממשלה תסביר:      "118

אלעזר שטרן:  תחילה והוראות מעבר

אלעזר שטרן: (1) בסעיף קטן זה – "החוק החדש" - החוק העיקרי כנוסחו בחוק זה,  

אלעזר שטרן: (2) ניתנו לפני יום התחילה פסק דין בידי רשות שיפוטית, או החלטה בידי רשות מינהלית מכוח חיקוק המחיל הוראה מהוראות החוק הישן, המחייבים בתשלום סכום כסף, או נוצר חיוב לתשלום סכום כסף לפני יום התחילה מכוח חיקוק או הסכם המחילים הוראה מהוראות החוק הישן, והסכום שחויב בתשלום מכוח פסק הדין, ההחלטה, החיקוק או ההסכם כאמור טרם שולם, כולו או חלקו, לפני יום התחילה, יחולו לעניין הסכום שטרם שולם כאמור הוראות אלה, לפי העניין, וזאת על אף האמור בפסק הדין, בהחלטה, בחיקוק או בהסכם:     

אלעזר שטרן:  עד ערב יום התחילה יתווספו על הסכום שטרם שולם ריבית, הפרשי הצמדה או הפרשי הצמדה וריבית, לפי העניין, בהתאם להוראות החוק הישן

אלעזר שטרן: חל מועד הפירעון של הסכום שטרם שולם, לפני יום התחילה, אך הסכום האמור לא שולם לפני יום התחילה, יחולו הוראות אלה:     

אלעזר שטרן:  מיום התחילה עד מועד התשלום בפועל יתווספו על הסכום שטרם שולם, ריבית שקלית ודמי פיגורים בהתאם להוראות החוק החדש, ואולם על אף האמור בסעיף 5א(א)  לחוק החדש, כנוסחו בסעיף 8 לחוק זה, יחל מניין שלושת החודשים להוספת דמי פיגורים לפי הסעיף האמור, ביום התחילה

אלעזר שטרן:      (3)

אלעזר שטרן:  הליך שערב יום התחילה היה תלוי ועומד בפני רשות שיפוטית, או הליך שערב יום התחילה    היה תלוי ועומד בפני רשות מינהלית מכוח חיקוק המחיל הוראות מהחוק הישן, וביום התחילה טרם ניתנו בו פסק דין או החלטה, לפי העניין, יחולו לעניין פסק הדין או ההחלטה בהליך כאמור שניתנו ביום התחילה או לאחריו, המחייבים בתשלום סכום כסף, הוראות החוק החדש"

דן בן סימון: ה-2024 זה לא ריאלי

שמחה רוטמן: לך תדע מתי החוק עובר

דן בן סימון: שינוי קטן, 2025

שמחה רוטמן: למה?     

דן בן סימון: פסיקת ריבית והצמדה זה שינוי מאוד גדול שישפיע לא רק עלינו אלא על כל המשק ומצריך זמן התארגנות

דן בן סימון:  גם לגבי זמן התחולה, גם השינוי שדיברנו היום לגבי כביש אגרה, חוק המרכז לגביית קנסות, כל העיצומים שנגבים, אני לא בטוח שהתחולה תהיה זהה

דן בן סימון:  תיק שהתחיל לפני זה, ה-25% כבר נכנסו, צריך לתת זמן תחולה - - -      

שמחה רוטמן: זה צריך לתת מענה שמה שהיה, היה

שמחה רוטמן:  לדעתי זה כתוב, החוב, לפי כללי החישוב הישן נחתך ביום התחולה ומאז חלים עליו הכללים

דן בן סימון: אבל תיק חדש שיפתח, נעשה אותו עם ה-25% בצד

שמחה רוטמן: נכון

שמחה רוטמן:  למה לא 1 בינואר 2024? אני לא יודע מתי יתנו לי תשובה על כל הדברים האחרים, אבל בהנחה שנסיים?     

דן בן סימון: כי אנחנו משנים גם את סדר הזקיפה, גם את חלוקת הכספים, עוברים למנגנון אוטומטי

שמחה רוטמן: זה חייב להיות תחילת שנה, אחרת זה בלגן גדול יותר

דן בן סימון: גם מבחינת התארגנות כל המשק

שמחה רוטמן: תחילת שנה זה נכון

דן בן סימון: זמן היישום צריך להיות בפרופורציה לזמן ההכנה של החוק הזה

דן בן סימון:  אנחנו מדברים על החוק הזה מ-2017

שמחה רוטמן: אבל פעם לא היה יושב-ראש ועדה שעושה בליץ

שמחה רוטמן:  בליץ, סלמי, הכול אעשה, רק שיהיה משהו

מירב זוהרי: האפיון של מערכת המחשוב מאוד מורכב, אבל צריך לזכור שיש לנו גם הרבה עובדים, כל השינויים שעשינו בפתיחת התיקים, צריך להכשיר אותם, לשנות את הטפסים

שמחה רוטמן: זה ברור שחודשיים לא מספיקים, אין ספק

שמחה רוטמן:   יש עוד תשובות שצריך לתת בקשר לחוק, זה גם נכון

שמחה רוטמן:  השאלה אם זה צריך להיות רק תחילת שנה או מבחינתך יכול להיות גם ה-1 ליוני?     

דן בן סימון: המועד לא חשוב, פרק הזמן שצריך

שמחה רוטמן: שבעה חודשים? שמונה חודשים?      

דן בן סימון: אני לא אשתמש בשיטה שלך, של סלמי

שמחה רוטמן: אני מנסה להבין אם יש משהו מיוחד וקדוש ב-1 בינואר או שזה זמן היערכות

שמחה רוטמן:  הבנתי אותך, אבל יש פה עוד בעלי עניין שצריך לשמוע אותם לעניין החישובים

שמחה רוטמן:  אני מסכים ששנה זה מנקה שולחן, יש משמעות ל-1 בינואר מבחינת קלות חישוב, מדדים וכדומה

קריאה: אפשר גם א' תשרי

אלעזר שטרן: צריך לקחת בחשבון גם שייקח הרבה על ניסוח ויכול להיות שיצביעו על זה רק בתחילת  - - -      

שמחה רוטמן: הבנתי את זה

שמחה רוטמן:  אני שואל שוב, בהנחה שאני אומר לך שיש לך שבעה, שמונה חודשים להיערך, לא פחות מחצי שנה להיערך, האם זה משנה אם התאריך הוא ה-1 בינואר או ה-1 באוגוסט?     

דן בן סימון: לא

דן בן סימון:  צריך להבין רק שיש לנו סדר גודל של 15 מיליון קרנות ואם אנחנו רוצים שבכל הקרנות האלה ביום אחד יעברו מכלל חישוב א' לכלל חישוב ב', נכין את הכול מראש, לא תהיה השבתה, אנחנו לא מתכננים השבתה, אבל זה תהליך כבד

שמחה רוטמן: נשמע לי הגיוני, תגיד לי לוחות זמנים ונעשה את זה ב-1 לחודש שלאחר חלוף שבעה, חודשים מיום החקיקה

ענת ליברמן: שבעה חודשים לא יספיקו לנו להיערכות, לא רק מבחינת מחשוב, מבחינת הטמעה במערכת של כל העובדים, אם אנחנו לא רוצים שיהיו הרבה טעויות, אנחנו ממש חייבים להיערך לזה כמו שצריך

שמחה רוטמן: תאריך יותר רלוונטי לדבר הזה לדעתי זה ה-1 בספטמבר, כי בסופו של דבר זו שנת משפט, יש הרבה אלמנטים של מערכת המשפט וזה צריך להיות אחרי פגרה

שמחה רוטמן:  אז ה-1 בספטמבר 2024 מבחינתי

תרצה ברמה: אני מבקשת להעיר משהן, יש את ריבית המט"ח שאנחנו מבטלים בתיקון הכללי

שמחה רוטמן: ואין הוראת מעבר מה קורה למי שיש לו ריבית מט"ח

תרצה ברמה: הריבית הזו מבוססת על ריבית הליבור והיא הפסיקה להיות מצוטטת ב-3 במרס

תרצה ברמה:  אנחנו עוד בדיונים על זה אבל רוצים לומר שאנחנו בוחנים את זה שרק לעניין סעיף ההמרה תהיה תחולה מיידית עם הפרסום

שמחה רוטמן: לא הבנתי, אבל תצטרכי את אותו עדכון למערכת

ינון גוטגליק: לפי הוראות החוק הנוכחיות החשב הכללי חייב לפרסם את הריבית ליבור, הוא לא יכול לעשות את זה, הוא רוצה שתהיה לו אפשרות לא לפרסם ולעמוד בהוראות החוק

שמחה רוטמן: תבדקו ותוציאו משהו הגיוני

אלעזר שטרן: אפשר לכתוב רשות הוראת מעבר, עד לכניסת החוק לתוקף

שמחה רוטמן: ריבית הליבור תעמוד לפי השיעור האחרון שפורסם על ידי החשב

מירב זוהרי: זה פתרון אפשרי

מירב זוהרי:  השאלה אם לדיון הבא יש השלמות?     

שמחה רוטמן: מה נשאר לנו ליום רביעי? חוץ מהתשובות של בנק ישראל?      

מירב זוהרי: תשובות של המשרדים

שמחה רוטמן: אז מבחינתי אפשר לבטל את הדיון ברביעי

ענת ליברמן: אנחנו נעדכן בהקדם אם נוכל עד יום רביעי לסיים

שמחה רוטמן: הקדשתי לו המון שעות, השאלה אם צריך?     

מירב זוהרי: יש עוד תיקונים מבחינתך בוועדה?     

אלעזר שטרן: יש השלמות שצריך לתת עליהם תשובות

מירב זוהרי: ננסה להביא ליום רביעי את בנק ישראל לגבי התיקון של ההוצאה לפועל

מירב זוהרי:  נעשה את המאמצים אצלנו ונעדכן בהתאם כדי שתוכלו להתאים את הדיון

שמחה רוטמן: תעדכנו בהתאם

שמחה רוטמן:  אם הם לא מגיעים, בכל מקרה לא אעשה דיון שך 3,4 שעות, אין צורך בזה

מירב זוהרי: ואז יהיה אפשר לעשות הצבעות?     

שמחה רוטמן: אפשר להפיץ נוסח, אבל תצטרכו לעשות עוד הרבה עבודת נוסח לפני שנפיץ נוסח להסתייגויות, או שנוסח הסתייגויות אפשר יהיה להפיץ

אלעזר שטרן: נוסח הסתייגויות אפשר להפיץ גם אם הוא לא סופי כי יש הרבה דברים שהם נוסח

שמחה רוטמן: בכל מקרה, זמן הצבעות יהיה בתיאום קואליציה-אופוזיציה, לא אכפה עליהם

שמחה רוטמן:  אם אני לא חייב אני לא אכפה על האופוזיציה הצבעות בפגרה

שמחה רוטמן:  אם יגידו שאין להם הסתייגויות ונעביר את זה למליאה ותעשה הצבעה כדי לסיים כדי שיונח למליאה ויעלה להצבעה, אעשה בתיאום אתם, אין בעיה

שמחה רוטמן:  אני מניח שלא יהיו להם הרבה הסתייגויות מהותיות, הם ירצו הסתייגויות דיבור למליאה

שמחה רוטמן:  נצטרך דיון בו נציג את נושא הקרנות, הבנקים לא צריכים להיות בדיון כזה? לדבר על הקרן?       

דן בן סימון: כן

אלעזר שטרן: זה לא נסגר?     

שמחה רוטמן: זה נסגר מול המדינה, אבל לא דברנו על זה רשמית בנושא

שמחה רוטמן:  לא העלינו כנושא והסברנו את ההשלכות של זה

דן בן סימון: לדעתי צריך לעשות עוד דיון כדי לעשות סגירה

שמחה רוטמן: התשובה תלויה בכם

שמחה רוטמן:  אם בנק ישראל יודע להביא את מה שהוא צריך להביא וכולכם יודעים להביא את כל התשובות המהותיות שאתם צריכים להביא עד יום רביעי, אז נעשה את הדיון ביום רביעי

דן בן סימון: לגבי התחולה, נבדוק לגבי תשעה חודשים ונחזור

דן בן סימון: אמרת ה-1 לספטמבר 2024

שמחה רוטמן: על בסיס ההנחה שזה לפחות תשעה חודשים מהרגע שהחוק יעבור

שמחה רוטמן:  אני לא יודע מתי הוא יעלה למליאה, מתי תסיימו ניסוח

שמחה רוטמן:  ההערכה שלי היא שלא יצביעו עליו בפגרה, אלא אם כן יוסכם מראש כדי לתת לכם זמן להיערך

מירב זוהרי: מה שחשוב לנו זה להשלים את הנוסח השבוע

שמחה רוטמן: אז יש רשימת נושאים שאתם צריכים לענות עליהם תשובה

שמחה רוטמן:  אם אתם יודעים לעשות את זה ליום רביעי, נסיים ביום רביעי

שמחה רוטמן:  לא תדעו, נעשה דיון אחרי

דן בן סימון: אז כרגע זה תשעה חודשים מפרסום החוק?     

שמחה רוטמן: כרגע זה ה-1 בספטמבר 2024

שמחה רוטמן:  זה יהיה יותר מתשעה חודשים מפרסום החוק

שמחה רוטמן:  יותר מזה, את כל הדרכת הצוותים תוכלו לעשות על בסיס הרעיון שהחוק הולך לעבור

שמחה רוטמן:  גם את ההיערכות המחשובית תוכלו לעשות כי יהיה לכם נוסח סגור ותדעו מה יעבור

שמחה רוטמן:  את ההיערכות המנהלית שלכם אתם יכולים לעשות, השאלה מתי הוא יעבור בפועל? בהנחה שאנחנו סוגרים את הכול אני מעריך שיעבור או בתחילת המושב אולי אפילו בפגרה

שמחה רוטמן:       בזמן שנותר, בואו נמפה מה הסוגיות שעליהם אתם צריכים לתת לנו תשובה עד יום רביעי?   תיקונים של הכבישים ועקיפים, יש עוד אחד שלא העברתם, חדלות פירעון

שמחה רוטמן:  אין שם חידושים גדולים אבל זה משהו שעוד לא דברנו עליו

שמחה רוטמן:  איל תוודא שמגיעים לפה איגוד הבנקים ואשראי, נש"מים, שהם יודעים על הדיון ביום רביעי

שמחה רוטמן:   על פניו אין להם אינטרס מוגן בסיפור, זו לא זכותם שישלמו להם בסוף, אבל זה משפיע עליהם

שמחה רוטמן:  נושא סדר הזקיפה

שמחה רוטמן:  מה נשאר עם חייב משלם?     

תרצה ברמה: הפחתה לנושים שהם לא לפי חוק פסיקת ריבית והצמדה

שמחה רוטמן: שהאירוע הרציני הוא בנק ישראל

שמחה רוטמן:  גם זה יעניין את הבנקים

ענת ליברמן: תיקון עקיף של חוק המרכז לגביית קנסות

אלעזר שטרן: זה חלק מהתיקונים העקיפים

מירב זוהרי: גם לעניין התיקון שעשינו בדיון האחרון, אנחנו עדיין בודקים את זה, לגבי מה שדברנו על ריבית על שטרות

ענת ליברמן: הוראת תחילה של חוק ההוצאה לפועל

שמחה רוטמן: מה יש שם?  לכאורה זו אותה תחילה?      

אלעזר שטרן: זה סעיף 19 להצעת החוק הממשלתית: "תחילתו של חוק זה", הכוונה החוק שמתקן את חוק ההוצאה לפועל, "ביום תחילתו של חוק פסיקת ריבית והצמדה (תיקון מס' 9), התשפ"ב-2022", שזה החוק העיקרי

אלעזר שטרן:  "כאמור בסעיף 118א' לחוק האמור, בסעיף זה יום התחילה, והוא יחול גם על תיקים שהיו תלויים ועומדים בהוצאה לפועל ערב יום התחילה ביחס ליתרת החוב שקיימת בתיק ביום התחילה"

שמחה רוטמן: זה מאפס את הפיגורים? מחיל עליהם גם את ההסדר של דמי הפיגורים?      

ענת ליברמן: ביום התחילה זה מקבע את סכום החוב בתיקים שהיו פתוחים כבר בהוצאה לפועל לפני כן, זה מקבע את הסכום בהם

שמחה רוטמן: ודמי פיגורים מתחילים שלושה חודשים עוד פעם?      

דן בן סימון: כן

שמחה רוטמן: כי כתבתם את זה על פסיקת ריבית והצמדה, פה לא כתבתם ממתי מתחיל פיגורים

דן בן סימון: במקרה הזה, הפירעון - - -     

אלעזר שטרן: ההפניה היא 118א'

שמחה רוטמן: אתם צריכים לכתוב מה קורה עם דמי פיגורים

שמחה רוטמן:  זה מאפס דמי פיגורים? לא מאפס דמי פיגורים? פה זה יותר רלוונטי כי זה משפיע על זכויות של צדדים שלישיים

דן בן סימון: זה לא מאפס, זה מגדיר מה יום זקיפת דמי הפיגורים

שמחה רוטמן: עד היום הוא שילם דמי פיגורים לפי החוק

שמחה רוטמן:  עכשיו שלושה חודשים הוא לא ישלם פיגורים?      

דן בן סימון: הוא ישלם ריבית שקלית בלי פיגורים

דן בן סימון:  דמי הפיגורים יצטרפו, אם הסכמנו על ה-1 לינואר 2025

ינון גוטגליק: חוק עידוד השקעות הון עלה פעם שעברה ומורן, מהלשכה המשפטית במשרד הכלכלה רוצה לדבר על זה, היא בזום

שמחה רוטמן: סיימנו להיום, שתדבר על זה ביום רביעי

דוד הכהן: מה קורה עם החרגת בעלי הקצבאות? מהריבית, מהצמדה, הם אף פעם לא יקבלו ריבית מביטוח לאומי, הם לא יכולים להיות שחקן פה

שמחה רוטמן: אם הם חייב משלם או אם הם חייב נעדר יכולת, הם נכנסים להליכים של חדלות פירעון

דוד הכהן: זה לא מטופל הדבר הזה

דוד הכהן:  זה חייב להיות בהחרגה כי הם לא יראו מביטוח לאומי ריבית

דוד הכהן:  הם לא יכולים להיות שחקן במשחק הזה

שמחה רוטמן: 	יש הרבה תיקונים יחסית טכניים והיו כמה דברים שהיו מהותיים בדיון, בעיני הדבר המהותי ביותר שעלה ועליו נדבר גם ביום רביעי יותר בהרחבה זה נושא שלכאורה קטן אבל הוא דרסטי

שמחה רוטמן:  אשמח אם תכינו לי סימולציה, נניח על חוב של 100,000 שקל לבנקים, כשבן אדם משלם בעצמו, כמה ישלם כך וכמה ישלם אחרת

שמחה רוטמן:  סדר הזקיפה הוא בעיני אירוע דרסטי

שמחה רוטמן:  פעם הכלל היה שקודם משלמים שכר טרחה אגרות והוצאות ורק אחר כך נוגעים בחוב עצמו

שמחה רוטמן:  מאחר והשטחנו את הכול, בחוב רגיל הכול בכלל ריבית ופיגורים, אז זה לא באמת משנה מאיפה אתה משלם

שמחה רוטמן:  משנה רק שלא תשלם קודם לפיגורים כי אז אתה כאילו לא נוגע בקרן וממשיך ונקבע שאנחנו מחלקים פלט

שמחה רוטמן:  אם יש לך כמה קרנות חוב, מה שמשולם, משולם לפי הגודל

שמחה רוטמן:  זה שינוי אחד משמעותי והוא עדיין בקטנה

שמחה רוטמן:       	הדבר היותר משמעותי זה כאשר יש לך חוב לבנקים, לנושה עם ריבית הסכמית גבוהה

שמחה רוטמן:  שם אמרנו בדיון שמה שנעשה, קודם כל הכסף ילך לקרן החוב שיש לה את הריבית הגבוהה ביותר

שמחה רוטמן:  זו בשורה מאוד משמעותית כי בתחשיב שיעשה כדוגמה ביום רביעי, תראה את ההבדל, זה יכול לצאת סכומים אדירים לבן אדם

שמחה רוטמן:       אני מברך את משרדי הממשלה על נכונותם לדון בנושא הזה ולהכניס את זה

שמחה רוטמן:  לגבי הדברים הנוספים אני מקווה שביום רביעי נסיים את החוק ולעניין נוסחים, מועדי הצבעה וכו' נבוא בדברים עם האופוזיציה

שמחה רוטמן:    תודה לכולם, ישיבה זו נעולה